**II/1. rész a csapat száma: …………**

A pénzügyi életben nagyon fontos szerepe van a százalékszámításnak.

A dolgozók munkaszerződésében a bruttó, azaz a teljes bért határozzák meg, de amikor a havi fizetésre kerül sor, levonnak belőle 15 százalék személyi jövedelemadó előleget, valamint 18,5 százalék társadalombiztosítási járulékot. Így jön ki a nettó bér, amit a munkavállaló számlájára utal a munkáltató, de az is lehetséges, hogy készpénzben fizetik ki. A 25 évnél fiatalabb munkavállalóktól 2022-ben nem kell személyi jövedelemadó előleget levonni, ha a keresetük nem éri el a magyarországi átlagos bért. Kevesebb személyi jövedelemadó előleget vonhatnak le azoktól a munkavállalóktól, akik gyermeket nevelnek, ez a családi kedvezmény. Egy gyermek után 2022-ben 10 000 forinttal kevesebb adót kell fizetni havonta, két gyermek esetén már 40 000 forinttal csökkenthető az adó egy hónapban, míg három vagy több gyermek nevelése már 99 000 forint adókönnyítést tesz lehetővé, ugyancsak egy hónapban.

A Kinizsi Pál Malomkőgyár dolgozóinak 2022. május havi létszám és béradatait az alábbi, hiányos táblázatban foglaltuk össze.

Írjátok be a megfelelő adatokat az üresen hagyott cellákba!

|  |  |  |  |  |
| --- | --- | --- | --- | --- |
| bruttó bér (Ft) | létszám | szja kedvezmény | szja kedvezmény mértéke | nettó bér összesen |
| 300000 | 12 | nincs | 0 |  |
| 300000 | 3 | 25 év alatti |  |  |
| 300000 | 2 | családi, 2 gyermekesek |  |  |
| 400000 | 6 | nincs | 0 |  |
| 420000 | 2 | családi, 1 gyermekesek |  |  |
| 700000 | 1 | családi, 3 gyermekes |  |  |